Jürgen Klopp

Jürgen Norbert Klopp (født 16. juni 1967 i Stuttgart i Baden-Württemberg i Tyskland) er en tidligere tysk fotballspiller og fra 2001 fotballtrener. Fra 2015 trener han Liverpool FC.
Klopp betraktes av mange som en av verdens beste fotballtrenere, og blir ofte kreditert for å ha popularisert fotballfilosofien kjent som Gegenpressing.


== Spillerkarriere ==
Som spiller tilbragte Klopp store deler av karrieren i Mainz 05, som befant seg i andre divisjon av tysk fotball i tiden etter han signerte for klubben i 1990. Som hardtarbeidende og fysisk sterk spiller var han først benyttet som angrepsspiller, før han ble omskolert til å spille som forsvarsspiller resten av karrieren. Etter Klopp avsluttet sin karriere som profesjonell fotballspiller i 2001, ble han ansatt som klubbens trener.


== Trenerkarriere ==


=== Mainz 05 ===
Trenerkarrieren i Mainz 05 ble raskt suksessfull, og Klopp ledet klubben til opprykk i 2004. Etter å ha rykket ned i 2006–07 sesongen, og uten suksess med å rykke opp igjen året etter trakk Klopp seg fra stillingen som klubbens hovedtrener i 2008.


=== Borussia Dortmund ===
Kort tid etter ble Jürgen Klopp ansatt som Borussia Dortmunds nye hovedtrener. Klopp ledet Dortmund til ligatittelen i 2010–11-sesongen, og deretter til klubbens første «dobbel» i 2011–12 der klubben vant tysk Bundesliga og DFB-Pokal. I 2013 ledet Klopp Dortmund til Champions League-finalen, der de tapte 1–2 mot serierival Bayern München. I 2015 forlot Klopp Dortmund som klubbens lengst ansatte hovedtrener noensinne, etter å ha vunnet totalt fem trofeer med klubben (2 ligatitler, 1 cupmesterskap og 2 supercuptitler).


=== Liverpool ===
Klopp tok over for Brendan Rodgers som Liverpools hovedtrener i 2015. Han ledet klubben til to finaler i sin første sesong, henholdsvis i ligacupen og UEFA Europa League. Liverpool endte sesongen på en 8.-plass i klubbens første sesong med Klopp som hovedtrener. De to neste sesongene endte med to fjerdeplasser, som begge ga plass i Champions League, og i 2018 ledet Klopp Liverpool til Champions League-finalen, der de tapte 1–3 mot Real Madrid. 2018–19-sesongen var en ny forbedring Klopps beste sesong med Liverpool, der han ledet klubben til 2.-plass med 97 poeng på 38 kamper. I Champions League ble det også suksess for Klopp og Liverpool i 2019. Etter en opphenting i semifinalen fra 0–3 til 4–3 mot FC Barcelona, beseiret Klopps mannskap Tottenham 2–0 i finalen, Liverpools første seier på fjorten år og det første britiske laget på åtte år. 2019–20-sesongen ble fulgt opp med seier i Premier League med 18 poengs margin til Manchester City, men tap i åttedelsfinalen i Champions League.


== Meritter ==
Borussia DortmundBundesliga (2): 2010/11, 2011/12
DFB-Pokal (1): 2011/12
Supercup (2): 2013, 2014Liverpool FCUEFA Champions League (1): 2018/19
UEFA Super Cup (1): 2019
FIFA Club World Cup (1): 2019
Premier League (1): 2019/20
EFL Cup (1): 2021/22
FA cupen (1): 2021/22


== Referanser ==


== Litteratur ==
Neveling, Elmar (2017) [2011]. Han er Jürgen Klopp (norsk). Oversatt av Hake-Steffensen, Kathrine. Tigerforlaget. ISBN 9788283380323.  [Oppdatert og eksklusiv norsk utgave. ; Original-tittel: Jürgen Klopp ; språk (tysk).]
Honigstein, Raphael (2019) [2017]. Klopp – Fra Mainz til Liverpool (norsk). Oversatt av Grande, John. Gyldendal Norsk Forlag. ISBN 9788205531260.  [Original-tittel: Klopp. Bring the Noise. ; språk (engelsk).]


== Eksterne lenker ==
Offisielt nettsted 
(en) Jürgen Klopp – kategori av bilder, video eller lyd på Commons 
(de) Jürgen Klopp – Munzinger Sportsarchiv 
(en) Jürgen Klopp – Transfermarkt 
(en) Jürgen Klopp – Transfermarkt (manager) 
(en) Jürgen Klopp – WorldFootball.net 
(en) Jürgen Klopp – Soccerbase.com (manager) 
(en) Jürgen Klopp – FootballDatabase.eu 
(de) Jürgen Klopp – fussballdaten.de 
(en) Jürgen Klopp – PlaymakerStats.com 
(en) Jürgen Klopp – PlaymakerStats.com (manager) 
(de) Jürgen Klopp – Tysklands fotballforbund 
(en) Jürgen Klopp på Internet Movie Database 
(en) Jürgen Klopp hos The Movie Database